ddrg/super_eurlex huggingface dataset:
Uredba Komisije (EGS) št. 1708/84

z dne 19. junija 1984

o drugi spremembi Uredbe (EGS) št. 65/82 o podrobnih pravilih za prenos sladkorja v naslednje tržno leto

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1785/81 z dne 30. junija 1981 o skupni ureditvi trgov za sladkor [1], nazadnje spremenjene z Uredbo (EGS) št. 606/82 [2], in zlasti člena 27(3) Uredbe,

ker člen 27 Uredbe (EGS) št. 1785/81 predpisuje, da se začetek obdobja skladiščenja za sladkor, ki se prenese v naslednje tržno leto, lahko spreminja skladno s tem, kdaj je bil zadevni sladkor proizveden; ker člen 2 Uredbe Komisije (EGS) št. 65/82 [3], spremenjene z Uredbo (EGS) št. 948/82 [4], predpisuje, da se obdobje skladiščenja začne na datum, ki ga sporoči podjetje; ker je lahko zadevni datum predhoden obvestilu in tako podjetju omogoči retroaktivno obveščanje, kar ni bil namen navedenega člena 27; ker je zato treba predpisati, da začetek obdobja skladiščenja v prihodnje ne sme biti pred prejemom obvestila;

ker so ukrepi, predvideni s to uredbo, v skladu z mnenjem Upravljalnega odbora za sladkor,

SPREJELA NASLEDNJO UREDBO:

Člen 1

Četrti pododstavek člena 2(1) Uredbe (EGS) št. 65/82 se nadomesti z naslednjim:

"Za preneseni sladkor se obdobje skladiščenja iz člena 27(2) Uredbe (EGS) št. 1785/81 začne na datum, ki ga podjetje sporoči pristojnemu organu zadevne države članice, če so bili izpolnjeni pogoji iz prvega pododstavka. Vendar pa ta datum ne sme biti pred datumom, na katerega navedeni organ prejme obvestilo. Če je datum naveden v zahtevku pred datumom prejema obvestila, se obdobje skladiščenja začne na dan prejema obvestila."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. junija 1984

Za Komisijo

Poul Dalsager

Član Komisije

[1] UL L 177, 1.7.1981, str. 4.

[2] UL L 74, 18.3.1982, str. 1.

[3] UL L 9, 14.1.1982, str. 14.

[4] UL L 113, 27.4.1982, str. 7.

--------------------------------------------------
Uredba Sveta (EGS) št. 1966/84

z dne 28. junija 1984

o sklenitvi Sporazuma med Evropsko gospodarsko skupnostjo in Vlado Republike Ekvatorialne Gvineje o ribištvu od obale Ekvatorialne Gvineje

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti, zlasti člena 43 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker je v interesu Skupnosti, da odobri Sporazum med Evropsko gospodarsko skupnostjo in Vlado Republike Ekvatorialne Gvineje o ribištvu od obale Ekvatorialne Gvineje, podpisan v Malaboju 15. junija 1984,

SPREJEL NASLEDNJO UREDBO:

Člen 1

Sporazum med Evropsko gospodarsko skupnostjo in Vlado Republike Ekvatorialne Gvineje o ribištvu od obale Ekvatorialne Gvineje se odobri v imenu Skupnosti.

Besedilo Sporazuma se priloži tej uredbi.

Člen 2

Predsednik Sveta da uradno obvestilo iz člena 13 Sporazuma [2].

Člen 3

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 28. junija 1984

Za Svet

Predsednik

H. Bouchardeau

[1] UL C 277, 17.10.1983, str. 142.

[2] Generalni sekretariat Sveta bo objavil datum začetka veljavnosti Sporazuma v Uradnem listu Evropskih skupnosti.

--------------------------------------------------
Uredba Sveta (EGS) št. 3626/84

z dne 19. decembra 1984

o spremembi Uredbe št. 11 o odpravi diskriminacije pri prevozninah in pogojih izvajanja člena 79(3) Pogodbe o ustanovitvi Evropske gospodarske skupnosti

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 75 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju mnenja Ekonomsko-socialnega odbora [2],

ker Direktiva Sveta 84/647/EGS [3] predvideva možnost, da prevozniki za najem ali plačilo in prevozniki za lastne potrebe uporabljajo najeta vozila;

ker opredelitev prevoza blaga po cesti za lastne potrebe iz člena 9 Uredbe št. 11 [4] izključuje uporabo najetih vozil; ker je zato treba navedeno uredbo spremeniti,

SPREJEL NASLEDNJO UREDBO:

Člen 1

"— blago morajo prevažati vozila, ki so v lasti podjetja, ali vozila, ki jih je podjetje pridobilo z odloženim plačilom ali jih je najelo, v zadnjem navedenem primeru pod pogojem, da izpolnjujejo pogoje iz člena 2 Direktive 84/647/EGS [5]."

Člen 2

Ta uredba začne veljati 1. julija 1986.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. decembra 1984

Za Svet

Predsednik

J. Bruton

[1] UL C 10, 16.1.1984, str. 91.

[2] UL C 35, 9.2.1984, str. 19.

[3] UL L 334, 22.12.1984, str. 72.

[4] UL 52, 16.8.1960, str. 1121/60.

[5] UL L 335, 22.12.1984, str. 72.

--------------------------------------------------
Uredba sveta (EGS) št. 1764/84

z dne 19. junija 1984

o sklenitvi Sporazuma v obliki izmenjave pisem med Evropsko gospodarsko skupnostjo in Barbadosom, Belizejem, Ljudsko republiko Kongo, Fidžijem, Kooperativno republiko Gvajano, Jamajko, Republiko Kenijo, Demokratično republiko Madagaskar, Republiko Malavi, Mauritiusom, Republiko Surinam, Kraljevino Svazi, Združeno republiko Tanzanijo, Trinidadom in Tobagom, Republiko Ugando, Republiko Zimbabve ter Republiko Slonokoščeno obalo o pristopu zadnje navedene države k Protokolu 7 o sladkorju AKP, priloženem Drugi konvenciji AKP-EGS

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju predloga Komisije,

ker Skupna deklaracija iz Priloge k Protokolu 7 o sladkorju AKP, priloženemu Drugi konvenciji AKP-EGS [1], določa, da se preuči vsaka prošnja države AKP, pogodbenice Konvencije, ki ni posebej omenjena v navedenem Protokolu, za sodelovanje pri njegovih določbah;

ker je Republika Slonokoščena obala država AKP, pogodbenica navedene Konvencije; ker je Slonokoščena obala zaprosila za sodelovanje pri določbah navedenega Protokola;

ker so zadevne države AKP podprle prošnjo Slonokoščene obale za pristop k navedenemu Protokolu;

ker je primerno odobriti Sporazum v obliki izmenjave pisem med Evropsko gospodarsko skupnostjo, državami iz navedenega Protokola in Republiko Slonokoščeno obalo o pristopu Slonokoščene obale k navedenemu Protokolu,

SPREJEL NASLEDNJO UREDBO:

Člen 1

Sporazum v obliki izmenjave pisem med Evropsko gospodarsko skupnostjo in Barbadosom, Belizejem, Ljudsko republiko Kongo, Fidžijem, Kooperativno republiko Gvajano, Jamajko, Republiko Kenijo, Demokratično republiko Madagaskar, Republiko Malavi, Mauritiusom, Republiko Surinam, Kraljevino Svazi, Združeno republiko Tanzanijo, Trinidadom in Tobagom, Republiko Ugando, Republiko Zimbabve ter Republiko Slonokoščeno obalo o pristopu zadnje navedene države k Protokolu 7 o sladkorju AKP, priloženem Drugi konvenciji AKP-EGS, se odobri v imenu Skupnosti.

Besedilo Sporazuma je priloženo tej uredbi.

Člen 2

Predsednik Sveta je pooblaščen, da imenuje osebo, ki je pooblaščena, da za Skupnost pravno zavezujoče podpiše Sporazum.

Člen 3

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 19. junija 1984

Za Svet

Predsednik

C. Cheysson

[1] UL L 347, 22.12.1980, str. 2.

--------------------------------------------------
Uredba Komisije (EGS) št. 2388/84

z dne 14. avgusta 1984

o posebnih podrobnih pravilih, ki se uporabljajo pri izvoznih nadomestilih za konzervirane proizvode iz govejega in telečjega mesa

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 805/68 z dne 27. junija 1968 o skupni tržni ureditvi za goveje in telečje meso [1], nazadnje spremenjene z Aktom o pristopu Helenske republike, in zlasti člena 18(5) Uredbe,

ker je Uredba Sveta (EGS) št. 565/80 [2] omogočila, da se znesek, enak izvoznemu nadomestilu, izplača takoj, ko osnovni proizvod preide pod carinski nadzor in je po postopku predelave zagotovljen izvoz iz Evropske skupnosti;

ker je treba določiti ukrepe, da se v tretje države izvažajo konzervirani proizvodi iz govejega in telečjega mesa, ki so po tem režimu izdelani iz mesa s poreklom iz Skupnosti;

ker se določbe te uredbe uporabljajo brez poseganja v Uredbo Sveta (EGS) št. 754/76 z dne 25. marca 1976, ki se nanaša na carinske postopke v zvezi z blagom, vrnjenim na carinsko območje Skupnosti [3];

ker je treba vrniti sleherno nadomestilo, odobreno za izvoz konzerviranih proizvodov, kadar se to blago ponovno uvozi v Skupnost;

ker so ukrepi, predvideni s to uredbo, v skladu z mnenjem Upravljalnega odbora za goveje in telečje meso,

SPREJELA NASLEDNJO UREDBO:

Člen 1

Konzervirani proizvodi s tarifno podštevilko 16.02 B III (b) 1 (bb) skupne carinske tarife, ki izpolnjujejo pogoje, predpisane s to uredbo, in se izvažajo v tretje države, so upravičeni do posebnega nadomestila, kadar so izdelani po režimu, v skladu s členom 4 Uredbe (EGS) št. 565/80.

Člen 2

Konzervirani proizvodi iz člena 1 morajo:

- biti narejeni iz govejega in telečjega mesa s poreklom iz Skupnosti in

- vsebovati najmanj 80 % govejega in telečjega mesa brez klavničnih proizvodov in maščobe in

- biti konzervirani v pločevinkah, katerih masa ne sme presegati 500 g neto.

Poleg tega mora biti na vsaki pločevinki reliefno, nekodirano, jasno vidno in v jeziku države članice odtisnjeno ime države članice, v kateri je bil proizvod izdelan.

Člen 3

Kadar se konzervirani proizvodi s tarifno podštevilko 16.02 B III (b) 1 (bb) skupne carinske tarife, ki so konzervirani v skladu s členom 2, ponovno uvozi na carinsko območje Skupnosti, vendar po Uredbi Sveta (EGS) št. 754/76 niso priznani kot blago v prostem prometu, pristojni organ dovoli sprostitev v prosti promet samo, če mu je poleg plačanih uvoznih dajatev predloženo dokazilo, da je bil znesek odobrenega nadomestila za izvoz vrnjen. Kadar pristojni organ ne more zadovoljivo določiti višine odobrenega zneska, se šteje, da je znesek enak najvišjemu nadomestilu, ki velja na dan, ko se navedeno blago prijavi kot blago v prostem prometu.

Člen 4

Ta uredba začne veljati 10. septembra 1984.

Ta uredba je v celoti zavezujoča in se neposredno uporablja v vseh državah članicah.

V Bruslju, 14. avgusta 1984

Za Komisijo

Étienne Davignon

Podpredsednik

[1] UL L 148, 28.6.1968, str. 24.

[2] UL L 62, 7.3.1980, str. 5.

[3] UL L 89, 2.4.1976, str. 1.

--------------------------------------------------
Uredba Sveta (EGS) št. 1763/84

z dne 19. junija 1984

o sklenitvi Sporazuma v obliki izmenjave pisem med Evropsko gospodarsko skupnostjo in Barbadosom, Belizejem, Ljudsko republiko Kongo, Fidžijem, Kooperativno republiko Gvajano, Jamajko, Republiko Kenijo, Demokratično republiko Madagaskar, Republiko Malavi, Mauritiusom, Republiko Surinam, Kraljevino Svazi, Združeno republiko Tanzanijo, Trinidadom in Tobagom, Republiko Ugando, Republiko Zimbabve ter Saint Kittsom in Nevisom o pristopu zadnje navedene države k Protokolu 7 o sladkorju AKP, priloženem Drugi konvenciji AKP-EGS

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju predloga Komisije,

ker Deklaracija 2 iz priloge k Protokolu 7 o sladkorju AKP, priloženemu Drugi konvenciji AKP-EGS [1], določa, da je Saint Kitts in Nevis za količino 14800 ton deležen enake obravnave, kot je predvidena v navedenem Protokolu;

ker je Saint Kitts in Nevis dosegel neodvisnost 19. septembra 1983 ter zaprosil za pristop k Drugi konvenciji AKP-EGS in Protokolu 7;

ker se Protokol 7 izvaja v okviru skupne ureditve trga za sladkor;

ker je primerno odobriti Sporazum v obliki izmenjave pisem med Evropsko gospodarsko skupnostjo, državami iz Protokola 7 ter Saint Kittsom in Nevisom o pristopu te države k Protokolu 7,

SPREJEL NASLEDNJO UREDBO:

Člen 1

Sporazum v obliki izmenjave pisem med Evropsko gospodarsko skupnostjo in Barbadosom, Belizejem, Ljudsko republiko Kongo, Fidžijem, Kooperativno republiko Gvajano, Jamajko, Republiko Kenijo, Demokratično republiko Madagaskar, Republiko Malavi, Mauritiusom, Republiko Surinam, Kraljevino Svazi, Združeno republiko Tanzanijo, Trinidadom in Tobagom, Republiko Ugando, Republiko Zimbabve ter Saint Kittsom in Nevisom o pristopu zadnje navedene države k Protokolu 7 o sladkorju AKP, priloženem Drugi konvenciji AKP-EGS, se odobri v imenu Skupnosti.

Besedilo Sporazuma je priloženo tej uredbi.

Člen 2

Predsednik Sveta je pooblaščen, da imenuje osebo, ki je pooblaščena, da za Skupnost pravno zavezujoče podpiše Sporazum.

Člen 3

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 19. junija 1984

Za Svet

Predsednik

C. Cheysson

[1] UL L 347, 22.12.1980, str. 1.

--------------------------------------------------
Uredba Sveta (EGS) št. 231/85

z dne 29. januarja 1985

o spremembi Uredbe št. 136/66/EGS o vzpostavitvi skupne ureditve trga za olja in masti

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker člen 4(1) Uredbe št. 136/66/EGS [4], kakor je bila nazadnje spremenjena z Uredbo (EGS) št. 2260/84 [5] določa, da se lahko v primeru, ko se v tržnem letu znatno spremenijo pogoji, ki določajo reprezentativno tržno ceno za oljčno olje v tržnem letu, ta reprezentativna tržna cena in cenovni prag v tržnem letu spremenita v skladu s postopkom iz člena 38 te uredbe; ker je treba za normalno delovanje trga pripraviti podrobna pravila za opredelitev, kaj so znatne spremembe ustreznih pogojev; ker je treba pripraviti določbe za vse potrebne popravke obsega pomoči za porabo oziroma deleža te pomoči, ki je osnova za financiranje dejavnosti priznanih trgovskih organizacij in shem za zbiranje informacij in promocijo porabe oljčnega olja,

SPREJEL NASLEDNJO UREDBO:

Člen 1

Člen 4 Uredbe št. 136/66/EGS se spremeni:

1. drugi pododstavek odstavka 1 se nadomesti z naslednjim:

"Če pride v tržnem letu pri pogojih, ki določajo reprezentativno tržno ceno oljčnega olja, do spremembe, ki po podrobnih pravilih, določenih po postopku iz člena 38, pomeni znatno spremembo, se lahko po istem postopku odloči o popravku reprezentativne tržne cene in cenovnega praga v tržnem letu.

V teh primerih se lahko obseg pomoči za porabo in delež te pomoči iz člena 11(5) in (6) popravi po istem postopku."

2. drugi pododstavek odstavka 4 se nadomesti z naslednjim:

"Cene iz odstavka 1, prvi pododstavek pod (b), sprejme Svet s kvalificirano večino na predlog Komisije."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. januarja 1985

Za Komisijo

G. Andreotti

Predsednik

[1] UL C 317, 28.11.1984, str. 8.

[2] Mnenje z dne 18. januarja 1985 (še ni objavljeno v Uradnem listu).

[3] UL C 103, 16.4.1984, str. 35.

[4] UL 172, 30.9.1966, str. 3025/66.

[5] UL L 208, 3.8.1984, str. 1.

--------------------------------------------------
Uredba Sveta (EGS) št. 1172/85

z dne 2. maja 1985

o sklenitvi Sporazuma v obliki izmenjave pisem med Evropsko gospodarsko skupnostjo na eni strani in vlado Danske ter lokalno vlado Ferskih otokov na drugi strani o ribolovu na lososa v vodah Ferskih otokov

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker so se Skupnost na eni strani in vlada Danske ter lokalna vlada Ferskih otokov posvetovale o ribiških zadevah, ki so v skupnem interesu;

ker sta obe pogodbenici soglašali, da je Organizacija za ohranjanje severnoatlantskega lososa (NASCO) primeren forum, v okviru katerega se opredeli ribolov na lososa v ribolovnem območju Ferskih otokov;

ker so ferske oblasti potrdile, da bodo sodelovale s Skupnostjo na letnem zasedanju NASCO leta 1985 z namenom, da se sklene dogovor o ureditvenem ukrepu določanja kvot za njihov ulov v ribolovnem območju Ferskih otokov za sezono, ki se začne 1. oktobra 1985 in konča 31. maja 1986;

ker sta se pogodbenici sporazumeli, da se še naprej posvetujeta, če NASCO ne sprejme primernih ureditvenih ukrepov;

ker sta delegaciji ob zaključku posvetovanj ratificirali Sporazum v obliki izmenjave pisem;

ker je v interesu Skupnosti, da odobri ta sporazum,

SPREJEL NASLEDNJO UREDBO:

Člen 1

Sporazum v obliki izmenjave pisem med Evropsko gospodarsko skupnostjo na eni strani in vlado Danske ter lokalno vlado Ferskih otokov na drugi strani o ribolovu na lososa v vodah Ferskih otokov se odobri v imenu Skupnosti.

Besedilo Sporazuma je priloženo tej uredbi.

Člen 2

Predsednik Sveta je pooblaščen, da imenuje osebe, pooblaščene za podpis Sporazuma v obliki izmenjave pisem, ki zavezuje Skupnost.

Člen 3

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 2. maja 1985

Za Svet

Predsednik

F. M. Pandolfi

[1] UL C 52, 26.2.1985, str. 4.

[2] Mnenje podano 19. aprila 1985 (še ni objavljeno v Uradnem listu).

--------------------------------------------------
Uredba Komisije (EGS) št. 2210/85

z dne 31. julija 1985

o šestindvajseti spremembi Uredbe (EGS) št. 2730/81 glede določitve seznama agencij v državah nečlanicah uvoznicah, ki so upravičene izdajati razpise v sektorju mleka in mlečnih proizvodov

KOMISIJA EVROPSKIH SKUPNOSTI JE

ob upoštevanju pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (EGS) št. 1298/85 [2],in zlasti členov 13(3) in 17(4) Uredbe,

ker je Uredba Komisije (EGS) št. 2730/81 [3], kakor je bila nazadnje spremenjena z Uredbo št. 1987/85 [4], določila seznam agencij v državah nečlanicah uvoznicah, ki so upravičene izdajati razpise v sektorju mleka in mlečnih proizvodov;

ker je v smislu najnovejših informacij, ki so na razpolago Komisiji o trgovski praksi, ki se izvaja v zadevnih državah uvoznicah, in o formalnih značilnostih zadevnih organov, treba to uredbo spremeniti;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

V prilogi k Uredbi (EGS) št. 2730/81 je treba seznam organizacij izdajateljic dopolniti z naslednjo organizacijo, pri čemer se pri vstavitvi upošteva abecedni red države uvoznice:

Država uvoznicaOrganizacija izdajateljica

Bangladeš Bangladesh Milk Producers

Co-operative Union Limited

Mirpur Section 17

Dhaka 16

Bangladesh

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 31. julija 1985

Za Komisijo

Frans Andriessen

Podpredsednik

[1] UL L 148, 28.6.1968, str. 13.

[2] UL L 169, 29.6.1985, str. 19.

[3]-- UL L 272, 26.9.1981, str. 25.

[4] UL L 186, 19.7.1985, str. 20.
Uredba Komisije (EGS) št. 2561/85

z dne 11. septembra 1985

o spremembi Uredbe (EGS) št. 2670/81 o podrobnih izvedbenih pravilih glede proizvodnje sladkorja, ki presega kvoto

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1785/81 z dne 30. junija 1981 o skupni ureditvi trgov za sladkor [1], nazadnje spremenjene z Uredbo (EGS) št. 1482/85 [2], in zlasti člena 26(3) Uredbe,

ker člen 26(1) Uredbe (EGS) št. 1785/81 predpisuje zlasti, da je treba sladkor C izvoziti v naravnem stanju; ker drugi pododstavek člena 2(2) Uredbe Komisije (EGS) št. 2670/81 [3], spremenjene z Uredbo (EGS) št. 1760/84 [4], dovoljuje nadomestitev sladkorja C za izvoz z drugim belim ali surovim sladkorjem v naravnem stanju, če proizvajalec plača pavšalni znesek za izravnavo kakršnih koli ugodnosti, ki izhajajo iz te nadomestitve; ker stanje zalog v rafinerijah surovega sladkorja v Skupnosti, zlasti glede na bližajoči se pristop Portugalske in njenih zalog surovega sladkorja, zahteva omejitev možnosti za nadomestitev sladkorja C pri izvozu le na beli sladkor;

ker so ukrepi, predvideni s to uredbo, v skladu z mnenjem Upravljalnega odbora za sladkor,

SPREJELA NASLEDNJO UREDBO:

Člen 1

V prvem stavku drugega pododstavka člena 2(2) Uredbe (EGS) št. 2670/81 se besedi "ali surovim" črtata.

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. septembra 1985

Za Komisijo

Frans Andriessen

Podpredsednik

[1] UL L 177, 1.7.1981, str. 4.

[2] UL L 151, 10.6.1985, str. 1.

[3] UL L 262, 16.9.1981, str. 14.

[4] UL L 165, 23.6.1984, str. 19.

--------------------------------------------------
Uredba Sveta (EGS) št. 2616/85

z dne 16. septembra 1985

o sklenitvi Sporazuma o trgovinskem in gospodarskem sodelovanju med Evropsko gospodarsko skupnostjo in Ljudsko republiko Kitajsko

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti, zlasti členov 113 in 235,

ob upoštevanju predloga Komisije,

ob upoštevanju mnenja Evropskega parlamenta 1,

ker je treba odobriti Sporazum o trgovinskem in gospodarskem sodelovanju med Evropsko gospodarsko skupnostjo in Ljudsko republiko Kitajsko,

SPREJEL NASLEDNJO UREDBO:

Člen 1

V imenu Skupnosti se s to uredbo potrdi Sporazum o trgovinskem in gospodarskem sodelovanju med Evropsko gospodarsko skupnostjo in Ljudsko republiko Kitajsko.

Besedilo Sporazuma je priloženo tej uredbi.

Člen 2

Predsednik Sveta opravi notifikacijo, predvideno v členu 18 Sporazuma 2.

Člen 3

V Skupnem odboru, ustanovljenem na podlagi Sporazuma, Skupnost zastopa Komisija, ki ji pomagajo predstavniki držav članic.

Člen 4

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luksembuurgu, 16. septembra 1985

Za Svet

Predsednik

M. Fischbach

1 Mnenje z dne 11. julija 1985 (še neobjavljeno v Uradnem Listu).

2 Datum začetka veljavnosti sporazuma bo v Uradnem listu Evropskih skupnosti objavil Generalni sekretariat Sveta.